મુંબઈ, તા. 6 : શૅરબજારમાં સંવત 2074નો છેલ્લો દિવસ નિરસ રહ્યો હતો. એનએસઈ ખાતે બજાર સત્ર દરમિયાન ટૂંકી વધઘટે અથડાયા પછી આખરી ક્ષણોમાં થોડી લેવાલીએ માંડ સકારાત્મક બંધ આપવામાં સફળ રહ્યું હતું. આજે શરૂઆતમાં અગાઉના બંધ 10,524થી નિફ્ટી 10,552 ખુલીને ઝડપી ઉપરમાં 10,600 સુધી અથડાયા પછી સતત ઘટાડે રહ્યો હતો. જે મધ્ય ભાગે નીચેમાં 10,491 આખરે ટ્રેડીંગ અંતે 6 પોઇન્ટ વધીને 10,530 બંધ હતો. બીએસઈ ખાતે સેન્સેક્ષ 41 પોઇન્ટ વધવા છતાં 35,000 નીચે 34,992 બંધ હતો.